Anexa nr. 3

**Proprietățile deșeurilor care fac ca acestea să fie periculoase**

**HP1 „Explozive”:** deșeuri care, printr-o reacție chimică, pot să degaje gaze la o asemenea temperatură, presiune și viteză, încât să producă pagube pentru mediu. Din această categorie fac parte deșeurile pirotehnice, deșeurile explozive sub formă de peroxid organic și deșeurile autoreactive explozive.

În cazul în care un deșeu conține una sau mai multe substanțe cărora le corespunde unul dintre codurile claselor și categoriilor de pericol și unul dintre codurile frazelor de pericol prezentate în tabelul 1, evaluarea acestuia în ceea ce privește HP1 are loc, dacă este necesar și proporțional, conform metodelor de testare. Dacă prezența unei substanțe, a unui amestec sau a unui articol indică faptul că deșeul este exploziv, acesta este clasificat ca deșeu periculos de tip HP1.

Tabelul 1

**Codul (codurile) claselor şi categoriilor de pericol şi codul (codurile)**

**frazelor de pericol pentru constituenții unui deşeu în vederea clasificării**

**ca deşeu periculos de tip HP1**

|  |  |
| --- | --- |
| **Codul (codurile) claselor şi categoriilor de pericol** | **Codul (codurile) frazelor de pericol** |
| Unst. Expl. | H200 |
| Expl. 1.1 | H201 |
| Expl. 1.2 | H202 |
| Expl. 1.3 | H203 |
| Expl. 1.4 | H204 |
| Self-react. A | H240 |
| Org. Perox. A |
| Self-react. B | H241 |
| Org. Perox. B |

**HP2 „Oxidante”:** deșeuri care, în general, prin aport de oxigen, pot să provoace combustia altor materiale sau să contribuie la aceasta.

În cazul în care un deșeu conține una sau mai multe substanțe cărora le corespunde unul dintre codurile claselor și categoriilor de pericol și unul dintre codurile frazelor de pericol prezentate în tabelul 2, evaluarea acestuia în ceea ce privește HP2 are loc, dacă este necesar și proporțional, conform metodelor de testare. Dacă prezența unei substanțe indică faptul că deșeul este oxidant, acesta este clasificat ca deșeu periculos de tip HP2.

Tabelul 2

**Codul (codurile) claselor și categoriilor de pericol și codul (codurile) frazelor de pericol pentru constituenții unui deșeu în vederea clasificării ca deșeu periculos de tip HP2**

|  |  |
| --- | --- |
| **Codul (codurile) claselor şi categoriilor de pericol** | **Codul (codurile) frazelor de pericol** |
| Ox. Gas 1 | H270 |
| Ox. Liq. 1 | H271 |
| Ox. Sol. 1 |
| Ox. Liq. 2, Ox. Liq. 3 | H272 |
| Ox. Sol. 2, Ox. Sol. 3 |

**HP3 „Inflamabile”:**

– deșeuri lichide inflamabile: deșeuri lichide cu un punct de aprindere sub 60°C sau deșeuri de păcură, motorină și uleiuri care se încălzesc rapid cu un punct de aprindere > 55°C și ≤ 75°C;

– deșeuri lichide și solide inflamabile de materiale piroforice: deșeuri solide sau lichide care, chiar în cantități mici, tind să se aprindă în cinci minute de la contactul cu aerul;

– deșeuri solide inflamabile: deșeuri solide care sunt ușor combustibile sau care, prin frecare, pot să provoace sau să întrețină un incendiu;

– deșeuri gazoase inflamabile: deșeuri gazoase care sunt inflamabile în aer la o temperatură de 20°C și la o presiune normală de 101,3 kPa;

– deșeuri care reacționează cu apa: deșeuri care, în contact cu apa, emană gaze inflamabile în cantități periculoase;

– alte deșeuri inflamabile: aerosoli inflamabili, deșeuri capabile de autoîncălzire și inflamabile, peroxizi organici inflamabili și deșeuri autoreactive inflamabile.

În cazul în care un deșeu conține una sau mai multe substanțe cărora le corespunde unul dintre codurile claselor și categoriilor de pericol și unul dintre codurile frazelor de pericol prezentate în tabelul 3, evaluarea acestuia în ceea ce privește HP3 are loc, dacă este necesar și proporțional, conform metodelor de testare. Dacă prezența unei substanțe indică faptul că deșeul este inflamabil, acesta este clasificat ca deșeu periculos de tip HP3.

Tabelul 3

**Codul (codurile) claselor şi categoriilor de pericol şi codul (codurile)**

**frazelor de pericol pentru constituenții unui deșeu în vederea clasificării**

**ca deșeu periculos de tip HP3**

|  |  |
| --- | --- |
| **Codul (codurile) claselor şi categoriilor de pericol** | **Codul (codurile) frazelor de pericol** |
| Flam. Gas 1 | H220 |
| Flam. Gas 2 | H221 |
| Aerosol 1 | H222 |
| Aerosol 2 | H223 |
| Flam. Liq. 1 | H224 |
| Flam. Liq. 2 | H225 |
| Flam. Liq. 3 | H226 |
| Flam. Sol. 1 | H228 |
| Flam. Sol. 2 |
| Self-react. CD | H242 |
| Self-react. EF |
| Org. Perox. CD |
| Org. Perox. EF |
| Pyr. Liq. 1 | H250 |
| Pyr. Sol. 1 |
| Self-heat.1 | H251 |
| Self-heat. 2 | H252 |
| Water-react. 1 | H260 |
| Water-react. 2  Water-react. 3 | H261 |

**HP4 „Iritante – iritarea pielii şi leziuni oculare”:** deșeuri care, la aplicare, pot să provoace iritarea pielii sau leziuni oculare.

În cazul în care un deșeu conține una sau mai multe substanțe cărora le corespunde unul dintre codurile claselor și categoriilor de pericol și unul dintre codurile frazelor de pericol și dacă una sau mai multe dintre limitele de concentrație sunt egalate sau depășite, deșeul este clasificat ca deșeu periculos de tip HP4.

Valoarea-limită luată în considerare în evaluări pentru Skin corr. 1A (H314), Skin irrit. 2 (H315), Eye dam. 1 (H318) și Eye irrit. 2 (H319) este de 1%.

Dacă suma concentrațiilor tuturor substanțelor clasificate ca Skin corr. 1A (H314) este egală cu 1% sau mai mare, deșeul este clasificat ca deșeu periculos de tip HP4.

Dacă suma concentrațiilor tuturor substanțelor clasificate ca Eye dam. 1 (H318) este egală cu 10% sau mai mare, deșeul este clasificat ca deșeu periculos de tip HP4.

Dacă suma concentrațiilor tuturor substanțelor clasificate ca Skin irrit. 2 (H315) și Eye irrit. 2 (H319) este egală cu 20% sau mai mare, deșeul este clasificat ca deșeu periculos de tip HP4.

Trebuie menționat faptul că deșeurile care conțin substanțe clasificate ca H314 (Skin corr. 1A, 1B sau 1C) în cantități egale cu 5% sau mai mari sunt clasificate ca deșeuri periculoase de tip HP8. Codul HP4 nu se aplică în cazul în care deșeurile sunt clasificate ca deșeuri de tip HP8.

**HP5 „Toxicitate asupra unui organ-ţintă specific (STOT)/toxicitate prin aspirare”:** deșeuri care, la aplicare, pot să provoace toxicitate asupra unui organ țintă specific în urma unei expuneri unice sau repetate sau care produc efecte toxice acute în urma aspirării.

Dacă un deșeu conține una sau mai multe substanțe cărora le corespunde unul sau mai multe dintre codurile claselor și categoriilor de pericol și unul dintre codurile frazelor de pericol prezentate în tabelul 4 și dacă una sau mai multe dintre limitele de concentrație prezentate în tabelul 4 sunt depășite sau egalate, deșeul este clasificat ca deșeu periculos de tip HP5.

În cazul în care un deșeu conține substanțe clasificate ca STOT, deșeul respectiv poate să fie clasificat ca deșeu periculos de tip HP5 numai atunci când una dintre substanțe este prezentă într-o cantitate egală cu limita de concentrație sau mai mare. Dacă un deșeu conține una sau mai multe substanțe clasificate ca Asp. Tox. 1 și dacă suma concentrației substanțelor respective este egală cu limita de concentrație sau mai mare, deșeul este clasificat ca deșeu periculos de tip HP5 numai atunci când vâscozitatea cinematică generală (la 40°C) nu depășește 20,5 mm2/s. Vâscozitatea cinematică se determină numai în cazul fluidelor.

Tabelul 4

**Codul (codurile) claselor şi categoriilor de pericol şi codul (codurile) frazelor de pericol pentru constituenții unui deşeu şi limitele de concentrație corespunzătoare în vederea clasificării ca deşeu periculos de tip HP5**

|  |  |  |
| --- | --- | --- |
| **Codul (codurile) claselor şi categoriilor de pericol** | **Codul (codurile) frazelor de pericol** | **Limita de concentraţie, în %** |
| STOT SE 1 | H370 | 1 |
| STOT SE 2 | H371 | 10 |
| STOT SE 3 | H335 | 20 |
| STOT RE 1 | H372 | 1 |
| STOT RE 2 | H373 | 10 |
| Asp. Tox. 1 | H304 | 10 |

**HP6 „Toxicitate acută”:** deșeuri care pot să producă efecte toxice acute în urma administrării orale sau cutanate ori prin inhalare.

Dacă suma concentrațiilor tuturor substanțelor care sunt prezente într-un deșeu și cărora le corespunde unul dintre codurile claselor sau categoriilor de pericol de toxicitate acută și unul dintre codurile frazelor de pericol prezentate în tabelul 5 este egală cu limita indicată în tabel sau mai mare, deșeul este clasificat ca deșeu periculos de tip HP6. Dacă un deșeu conține cel puțin două substanțe clasificate ca substanțe cu toxicitate acută, suma concentrațiilor este necesară numai pentru substanțele din aceeași categorie de pericol.

În evaluări se iau în considerare următoarele valori-limită:

– pentru Acute Tox. 1, 2 sau 3 (H300, H310, H330, H301, H311, H331) – 0,1%;

– pentru Acute Tox. 4 (H302, H312, H332) – 1%.

Tabelul 5

**Codul (codurile) claselor şi categoriilor de pericol şi codul (codurile) frazelor de pericol pentru constituenții unui deșeu şi limitele de concentraţie corespunzătoare în vederea clasificării ca deşeu periculos de tip HP6**

|  |  |  |
| --- | --- | --- |
| **Codul (codurile) claselor şi categoriilor de pericol** | **Codul (codurile) frazelor de pericol** | **Limita de concentraţie, în %** |
| Acute Tox.1 (Oral) | H300 | 0,1 |
| Acute Tox. 2 (Oral) | H300 | 0,25 |
| Acute Tox. 3 (Oral) | H301 | 5 |
| Acute Tox 4 (Oral) | H302 | 25 |
| Acute Tox.1 (Dermal) | H310 | 0,25 |
| Acute Tox.2 (Dermal) | H310 | 2,5 |
| Acute Tox. 3 (Dermal) | H311 | 15 |
| Acute Tox 4 (Dermal) | H312 | 55 |
| Acute Tox 1 (Inhal) | H330 | 0,1 |
| Acute Tox.2 (Inhal) | H330 | 0,5 |
| Acute Tox. 3 (Inhal) | H331 | 3,5 |
| Acute Tox. 4 (Inhal) | H332 | 22,5 |

**HP7 „Cancerigene”:** deșeuri care cauzează cancer sau care măresc incidența cancerului.

Dacă un deșeu conține o substanță căreia îi corespunde unul dintre codurile claselor și categoriilor de pericol și unul dintre codurile frazelor de pericol și dacă substanța respectivă este prezentă într-o cantitate egală cu una dintre limitele de concentrație prezentate în tabelul 6 sau mai mare, deșeul este clasificat ca deșeu periculos de tip HP7. Dacă un deșeu conține una sau mai multe substanțe clasificate ca substanțe cancerigene, deșeul respectiv este clasificat ca deșeu periculos de tip HP7 numai atunci când una dintre substanțe este prezentă într-o cantitate egală cu limita de concentrație sau mai mare.

Tabelul 6

**Codul (codurile) claselor şi categoriilor de pericol şi codul (codurile) frazelor de pericol pentru constituenții unui deşeu şi limitele de concentraţie corespunzătoare în vederea clasificării ca deşeu periculos de tip HP7**

|  |  |  |
| --- | --- | --- |
| **Codul (codurile) claselor şi categoriilor de pericol** | **Codul (codurile) frazelor de pericol** | **Limita de concentraţie, în %** |
| Carc. 1A | H350 | 0,1 |
| Carc. 1B |
| Carc. 2 | H351 | 1,0 |

**HP8 „Corozive”:** deșeuri care, la aplicare, pot să provoace corodarea pielii.

Dacă un deșeu conține una sau mai multe substanțe clasificate ca Skin corr. 1A, 1B sau 1C (H314) și dacă suma concentrațiilor acestora este egală cu 5% sau mai mare, deșeul este clasificat ca deșeu periculos de tip HP8.

Valoarea-limită luată în considerare în evaluări pentru Skin corr. 1A, 1B, 1C (H314) este de 1,0%.

**HP9 „Infecţioase”:** deșeuri cu un conținut de microorganisme viabile sau de toxine ale acestora despre care se știe sau se presupune că provoacă boli la om sau la alte organisme vii.

Clasificarea unui deșeu ca deșeu periculos de tip HP9 are loc în urma unei evaluări efectuate în conformitate cu actele normative naţionale sau cu prevederile legislaţiei europene.

**HP10 „Toxice pentru reproducere”:** deșeuri care produc efecte adverse asupra funcției sexuale și a fertilității la bărbaţii și femeile adulți, precum și toxicitate evolutivă la descendenți.

Dacă un deşeu conține o substanță căreia îi corespunde unul dintre codurile claselor și categoriilor de pericol şi unul dintre codurile frazelor de pericol prezentate în tabelul 7 și dacă substanța respectivă este prezentă într-o cantitate egală cu una dintre limitele de concentraţie prezentate în tabelul 7 sau mai mare, deșeul este clasificat ca deșeu periculos de tip HP10. Dacă un deșeu conține una sau mai multe substanțe clasificate ca substanţe toxice pentru reproducere, deșeul respectiv este clasificat ca deșeu periculos de tip HP10 numai atunci când una dintre substanțe este prezentă într-o cantitate mai mare sau egală cu limita de concentraţie.

Tabelul 7

**Codul (codurile) claselor şi categoriilor de pericol şi codul (codurile)**

**frazelor de pericol pentru constituenţii unui deşeu şi limitele de concentraţie corespunzătoare în vederea clasificării ca deşeu periculos de tip HP10**

|  |  |  |
| --- | --- | --- |
| **Codul (codurile) claselor şi categoriilor de pericol** | **Codul (codurile) frazelor de pericol** | **Limita de concentraţie, în %** |
| Repr. 1A | H360 | 0,3 |
| Repr. 1B |
| Repr. 2 | H361 | 3,0 |

**HP11 „Mutagene”:** deșeuri care pot să provoace o mutație, adică o modificare permanentă a cantității sau a structurii materialului genetic dintr-o celulă.

Dacă un deșeu conţine o substanță căreia îi corespunde unul dintre codurile claselor şi categoriilor de pericol şi unul dintre codurile frazelor de pericol prezentate în tabelul 8 și dacă substanța respectivă este prezentă într-o cantitate egală cu una dintre limitele de concentrație prezentate în tabelul 8 sau mai mare, deşeul este clasificat ca deşeu periculos de tip HP11. Dacă un deșeu conține una sau mai multe substanțe clasificate ca substanțe mutagene, deșeul respectiv este clasificat ca deșeu periculos de tip HP11 numai atunci când una dintre substanțe este prezentă într-o cantitate mai mare sau egală cu limita de concentraţie.

Tabelul 8

**Codul (codurile) claselor şi categoriilor de pericol şi codul (codurile)**

**frazelor de pericol pentru constituenţii unui deşeu şi limitele de concentraţie corespunzătoare în vederea clasificării ca deşeu periculos de tip HP11**

|  |  |  |
| --- | --- | --- |
| **Codul (codurile) claselor şi categoriilor de pericol** | **Codul (codurile) frazelor de pericol** | **Limita de concentraţie, în %** |
| Muta. 1A | H340 | 0,1 |
| Muta. 1B |
| Muta. 2 | H341 | 1,0 |

**HP12 „Degajarea unui gaz cu toxicitate acută”:** deşeuri care, în contact cu apa sau cu un acid, degajă gaze cu toxicitate acută (Acute Tox. 1, 2 sau 3).

Dacă un deșeu conține o substanță căreia îi corespunde unul dintre pericolele suplimentare EUH029, EUH031 şi EUH032, deşeul este clasificat ca deşeu periculos de tip HP12 în baza unor metode de testare sau a unor orientări.

**HP13 „Sensibilizante”:** deșeuri care conţin una sau mai multe substanțe despre care se ştie că produc efecte sensibilizante asupra pielii sau a organelor respiratorii.

Dacă un deșeu conține o substanță care este clasificată ca substanță sensibilizantă şi căreia îi corespunde unul dintre codurile frazelor de pericol H317 sau H334 și dacă substanța respectivă este prezentă într-o cantitate egală cu limita de concentrație de 10% sau mai mare, deşeul este clasificat ca deşeu periculos de tip HP13.

**HP14 „Ecotoxice”:** deșeuri care prezintă sau pot să prezinte riscuri imediate sau întârziate pentru unul sau mai multe sectoare ale mediului înconjurător.

Deșeurile care îndeplinesc oricare dintre următoarele condiții sunt clasificate ca deșeuri periculoase de tip HP14:

– deșeuri care conțin o substanță clasificată ca substanță care diminuează stratul de ozon, căreia îi corespunde codul de pericol H420 și concentrația acestei substanțe este mai mare sau egală cu limita de concentrație de 0,1%:

[c(H420) ≥ 0,1 %];

– deșeuri care conțin una sau mai multe substanțe clasificate ca „acvatic acut”, cărora le corespunde codul de pericol H400 și suma concentrațiilor acestor substanțe este mai mare sau egală cu limita de concentrație de 25%. Unor astfel de substanțe li se aplică o valoare-limită de 0,1%:

[Σc (H400) ≥ 25 %];

– deșeuri care conțin una sau mai multe substanțe clasificate ca „acvatic cronic” 1, 2 sau 3, cărora le corespund codul sau codurile de pericol H410, H411 sau H412, iar suma concentrațiilor tuturor substanțelor clasificate ca „acvatic cronic 1” (H410), multiplicată cu 100, adăugată la suma concentrațiilor tuturor substanțelor clasificate ca „acvatic cronic 2” (H411), multiplicată cu 10, adăugată la suma concentrațiilor tuturor substanțelor clasificate ca „acvatic cronic 3” (H412), este mai mare sau egală cu limita de concentrație de 25%. Substanțelor clasificate ca H410 li se aplică o valoare-limită de 0,1% și substanțelor clasificate ca H411 sau H412 li se aplică o valoare-limită de 1%:

[100 × Σc (H410) + 10 × Σc (H411) + Σc (H412) ≥ 25 %];

– deșeuri care conțin una sau mai multe substanțe clasificate ca „acvatic cronic” 1, 2, 3 sau 4, cărora le corespund codul sau codurile de pericol H410, H411, H412 sau H413 și suma concentrațiilor tuturor substanțelor clasificate ca „acvatic cronic” este mai mare sau egală cu limita de concentrație de 25%. Substanțelor clasificate ca H410 li se aplică o valoare-limită de 0,1% și substanțelor clasificate ca H411, H412 sau H413 li se aplică o valoare-limită de 1%:

[Σ c H410 + Σ c H411 + Σ c H412 + Σ c H413 ≥ 25 %],

unde Σ – suma și c – concentrațiile substanțelor.

**HP15 „Deşeuri capabile să dezvolte una dintre proprietăţile periculoase menționate mai sus, pe care deşeul inițial nu o prezintă în mod direct”**

Dacă un deşeu conține una sau mai multe substanțe cărora le corespunde una dintre frazele de pericol sau unul dintre pericolele suplimentare prezentate în tabelul 9, deşeul este clasificat ca deşeu periculos de tip HP15, cu excepţia cazului în care deşeul există într-o formă care nu prezintă în nicio situaţie proprietăţi explozive sau potenţial explozive.

Tabelul 9

**Frazele de pericol şi pericolele suplimentare pentru constituenţii unui deşeu în vederea clasificării ca deşeu periculos de tip HP15**

|  |  |
| --- | --- |
| **Fraza (frazele) de pericol/pericolul (pericolele) suplimentar(e)** | |
| Pericol de explozie în masă în cazul unui incendiu | H205 |
| Exploziv în stare uscată | EUH001 |
| Poate forma peroxizi explozivi | EUH019 |
| Risc de explozie, dacă este încălzit în spațiu închis | EUH044 |

Un deșeu poate fi clasificat ca deșeu periculos de tip HP15 și în baza altor criterii aplicabile, cum ar fi evaluarea levigatului.

**Note:**

1. Proprietatea periculoasă HP14 se atribuie în baza criteriilor prevăzute în Regulamentul privind clasificarea, etichetarea și ambalarea substanțelor și amestecurilor, aprobat de Guvern.

2. Metodele de testare aplicabile sunt descrise în Regulamentul privind stabilirea metodelor de testare, aprobat de Guvern, sau în alte metode de testare și orientări recunoscute la nivel internațional.